maaasahan ninyo ako kaibigan, maaasahan ninyo ako at sa pista ng ating investidura ay aanyayahan natin ang mga ginoong ito, ang sabing itinuro ang kabo at ang alguasil. vox populi, vox dei. iniwan natin si isagani na nagsasalita sa kaniyang mga kaibigan. sa gitna ng kaniyang kasigabuhan, ay nilapitan ng isang kapista upang sabihin sa kaniyang ibig siyang makausap ni. fernandez, isa sa mga katedratiko sa ampliacion . si isaganiy namutla. sa ganang kaniyay isang taong kagalanggalang si. fernandez: yaon ang isa na kaniyang itinatangi kailan pa mat ang napag uusapan ay ang pag alimura sa prayle. kinibit ng kapista ang balikat; sinundan ni isagani na masama ang loob. fernandez, yaong prayleng nakita natin sa los banos, ay nag aantay sa kaniyang silid, malungkot at walang imik, na nakakunot ang noo na waring nag iisip. tumindig nang makitang pumasok si isagani, binati itong kinamayan, at inilapat ang pintuan; pagkatapos ay nagpayaot dito sa magkabilang dulo ng silid.